CELEX: 32019D1961
Language: bg
Date: 2019-10-17 00:00:00
Title: Решение (ЕС, Евратом) 2019/1961 на Комисията от 17 октомври 2019 година относно правилата за прилагане при работа с информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET

2.12.2019   
               
               
                  BG
               
               
                  Официален вестник на Европейския съюз
               
               
                  L 311/1
               
            
         РЕШЕНИЕ (ЕС, Евратом) 2019/1961 НА КОМИСИЯТА
         от 17 октомври 2019 година
         относно правилата за прилагане при работа с информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз, и по-специално член 249 от него,
         като взе предвид Договора за създаване на Европейската общност за атомна енергия, и по-специално член 106 от него,
         като взе предвид Решение (ЕС, Евратом) 2015/443 на Комисията от 13 март 2015 г. относно сигурността в Комисията (1),
         като взе предвид Решение (ЕС, Евратом) 2015/444 на Комисията от 13 март 2015 г. относно правилата за сигурност за защита на класифицираната информация на EC (2),
         като взе предвид Решение (ЕС, Евратом) 2017/46 на Комисията от 10 януари 2017 г. относно сигурността на комуникационните и информационните системи в Европейската комисия (3),
         като има предвид, че:
         
                     (1)
                  
                  
                     Решение (ЕС, Евратом) 2015/444 се прилага за всички служби на Комисията и във всички сгради на Комисията.
                  
               
                     (2)
                  
                  
                     Мерките за сигурност за защита на класифицираната информация на ЕС (КИЕС) по време на целия ѝ жизнен цикъл трябва да бъдат съобразени по-специално с нейната класификация за сигурност.
                  
               
                     (3)
                  
                  
                     В член 4, параграф 3, член 19, параграф 1, буква в) и член 22 от Решение (ЕС, Евратом) 2015/444 се предвижда, че по-подробни разпоредби за допълване и подпомагане на изпълнението на Решението се определят в правила за прилагане, уреждащи въпроси като насоките за класифициране на информацията, компенсаторните мерки за работа с КИЕС извън дадена зона за сигурност или административна зона и отговорностите на създателя на КИЕС.
                  
               
                     (4)
                  
                  
                     Когато е необходимо, правилата за прилагане, допълващи или подпомагащи Решение (ЕС, Евратом) 2015/444 на Комисията, се приемат в съответствие с член 60 от същото решение.
                  
               
                     (5)
                  
                  
                     Мерките за сигурност, предприети с цел изпълнение на настоящото решение, трябва да съответстват на принципите на сигурността в Комисията, предвидени в член 3 от Решение (ЕС, Евратом) 2015/443.
                  
               
                     (6)
                  
                  
                     Съветът, Комисията и върховният представител на Съюза по въпросите на външните работи и политиката на сигурност се споразумяха да гарантират максимална съгласуваност при прилагането на правилата за сигурност по отношение на тяхната защита на КИЕС, като същевременно се отчитат специфичните им институционални и организационни потребности, в съответствие с декларациите, приложени към протокола от заседанието на Съвета, на което бе прието Решение 2013/488/ЕС (4).
                  
               
                     (7)
                  
                  
                     На 4 май 2016 г. Комисията прие решение (5) за оправомощаване на члена на Комисията, който отговаря за въпросите на сигурността, да приеме от името на Комисията и на нейна отговорност правилата за прилагане, предвидени в член 60 от Решение (ЕС, Евратом) 2015/444,
                  
               ПРИЕ НАСТОЯЩОТО РЕШЕНИЕ:
         ГЛАВА 1
         
            ОБЩИ РАЗПОРЕДБИ
         
         
            Член 1
            Предмет и приложно поле
            
               1.   С настоящото решение се определят условията за работа с класифицирана информация на ЕС (КИЕС) с ниво на класификация за сигурност CONFIDENTIEL UE/EU CONFIDENTIAL (6) и SECRET UE/EU SECRET (7) в съответствие с Решение (ЕС, Евратом) 2015/444.
            
            
               2.   Настоящото решение се прилага за всички служби на Комисията и във всички помещения на Комисията.
            
         
         
            Член 2
            Критерии за достъп до информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET
            
               1.   Достъп до информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET може да бъде предоставен след като:
               
                           а)
                        
                        
                           бъде счетено за необходимо дадено лице да получи достъп до определена информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, за да може да изпълни дадена професионална дейност или задача за Европейската комисия;
                        
                     
                           б)
                        
                        
                           лицето бъде инструктирано за правилата и съответните стандарти и насоки за сигурност с цел защита на информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET;
                        
                     
                           в)
                        
                        
                           лицето потвърди, че е наясно със своите отговорности за защита на съответната информация; и
                        
                     
                           г)
                        
                        
                           лицето получи от органа по сигурността на Комисията разрешение за достъп до КИЕС до съответното ниво на класификация и до определена дата в съответствие с член 10, параграф 1, точка 3 от Решение (ЕС, Евратом) 2015/444.
                        
                     
            
               2.   На стажантите в Комисията не се поверяват задължения, които изискват да имат достъп до информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET.
            
            
               3.   Достъп се отказва или разрешава на други категории служители в съответствие с таблицата в приложението.
            
         
         ГЛАВА 2
         
            СЪЗДАВАНЕ НА ИНФОРМАЦИЯ С НИВО НА КЛАСИФИКАЦИЯ ЗА СИГУРНОСТ CONFIDENTIEL UE/EU CONFIDENTIAL И SECRET UE/EU SECRET
         
         
            Член 3
            Създател
            По смисъла на член 1 от Решение (ЕС, Евратом) 2015/444 създателят е институция, агенция или орган на ЕС, както и държава членка, трета държава или международна организация, под чието ръководство е създадена и/или въведена в структурите на ЕС класифицирана информация, като не е задължително съставителят на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET да е същият.
         
         
            Член 4
            Определяне на нивото на класификация за сигурност
            
               1.   Служителите, които изготвят документ въз основа на информация по смисъла на член 1, преценяват във всички случаи дали техният документ трябва да бъде класифициран. Класифицирането на даден документ като документ, който съдържа КИЕС, включва преценка и решение от страна на създателя за това дали разкриването на документа на неоправомощени лица би засегнало интересите на Европейския съюз или на една или повече от държавите членки. Ако съставителите не са съвсем сигурни дали е необходимо документът, който изготвят, да бъде класифициран като CONFIDENTIEL UE/EU CONFIDENTIAL или SECRET UE/EU SECRET, те се допитват до отговорния началник-отдел или директор.
            
            
               2.   Даден документ се класифицира най-малко на ниво CONFIDENTIEL UE/EU CONFIDENTIAL, ако неразрешеното му разкриване би могло, наред с другото:
               
                           а)
                        
                        
                           да причини съществена вреда на дипломатическите отношения, т.е. да предизвика официален протест или други санкции;
                        
                     
                           б)
                        
                        
                           да застраши индивидуалната сигурност или свобода;
                        
                     
                           в)
                        
                        
                           да причини вреда на оперативната ефективност или сигурността на разгърнатия личен състав на държавите членки или на други участници, или на ефективността на важни операции за сигурност или разузнавателни операции;
                        
                     
                           г)
                        
                        
                           да наруши съществено финансовата жизнеспособност на големи организации;
                        
                     
                           д)
                        
                        
                           да попречи на разследването или да улесни извършването на тежки престъпления;
                        
                     
                           е)
                        
                        
                           да навреди съществено на финансовите, паричните, икономическите и търговските интереси на Съюза или на държавите членки;
                        
                     
                           ж)
                        
                        
                           да попречи сериозно на развитието или провеждането на основни политики на Съюза;
                        
                     
                           з)
                        
                        
                           да прекрати или по друг начин съществено да наруши важни дейности на Съюза;
                        
                     
                           и)
                        
                        
                           да доведе до разкриване на информация, класифицирана на по-високо ниво.
                        
                     
            
               3.   Дадена информация се класифицира най-малко на ниво SECRET UE/EU SECRET, ако неразрешеното ѝ разкриване би могло, наред с другото:
               
                           а)
                        
                        
                           да доведе до повишаване на международното напрежение;
                        
                     
                           б)
                        
                        
                           да причини сериозна вреда на отношенията с трети държави или международни организации;
                        
                     
                           в)
                        
                        
                           да застраши пряко човешки живот или да навреди сериозно на обществения ред или на индивидуалната сигурност или свобода;
                        
                     
                           г)
                        
                        
                           да причини сериозна вреда на оперативната ефективност или сигурността на разгърнатия личен състав на държавите членки или на други участници, или на непрекъснатата ефективност на много важни операции за сигурност или разузнавателни операции;
                        
                     
                           д)
                        
                        
                           да причини съществена материална вреда на финансовите, паричните, икономическите или търговските интереси на Съюза или на държавите членки;
                        
                     
                           е)
                        
                        
                           да доведе до разкриване на информация, класифицирана на по-високо ниво.
                        
                     
            
               4.   Създателите могат да решат да определят стандартно ниво на класификация за сигурност за категориите информация, които създават редовно. Те гарантират обаче, че отделните части от информацията са класифицирани на подходящото ниво на класификация за сигурност.
            
         
         
            Член 5
            Работа с проектодокументи
            
               1.   Информацията се класифицира веднага след като бъде изготвена. Лични бележки, предварителни проектодокументи или съобщения, съдържащи информация, която е необходимо да бъде класифицирана на ниво CONFIDENTIEL UE/EU CONFIDENTIAL или SECRET UE/EU SECRET, се обозначават като такива от самото начало, а изготвянето им и работата с тях трябва да бъдат в съответствие с настоящото решение.
            
            
               2.   Ако окончателният документ повече не изисква първоначалното ниво на класификация, то се понижава или документът се декласифицира.
            
         
         
            Член 6
            Записване на изходните материали
            За да се осигури възможност за упражняване на контрол от първоизточника в съответствие с член 14, създателите на документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET трябва да записват всички класифицирани източници, използвани за изготвянето на класифицирани документи, включително подробности за източниците с първоначален произход от държавите — членки на ЕС, международни организации или трети държави. Когато е целесъобразно, обобщена класифицирана информация се обозначава по начин, позволяващ да се запази самоличността на създателите на използваните изходни материали.
         
         
            Член 7
            Класифициране на части от документ
            
               1.   В съответствие с член 22, параграф 6 от Решение (ЕС, Евратом) 2015/444 нивото, на което се класифицира даден документ, е не по-ниско от най-високото ниво на класификация за сигурност на негов елемент. Когато се обединява информация от различни източници, се прави преглед на окончателния обобщен документ, за да се определи цялостното ниво на класификация за сигурност, тъй като може да е необходимо той да бъде с по-високо ниво на класификация за сигурност от това на съставните му части.
            
            
               2.   Документи, съдържащи класифицирана и некласифицирана част, се структурират и обозначават по начин, позволяващ елементите с различна класификация за сигурност и/или степен на чувствителност на информацията, да могат лесно да се идентифицират и отделят при необходимост. Това позволява с всяка част да се работи по подходящ начин, в случай че бъде отделена от останалите елементи.
            
         
         
            Член 8
            Пълно название на грифа за сигурност
            
               1.   Информация, която е необходимо да бъде класифицирана, се обозначава като такава и с нея се работи по съответния начин, независимо от физическата форма, под която е представена. Нивото на класификация за сигурност се съобщава ясно на получателите чрез гриф за сигурност, ако информацията се предоставя в писмен вид, независимо от това дали е на хартиен носител, на преносими носители за съхранение на данни или в комуникационна и информационна система (КИС), или чрез обявяване, ако информацията се предоставя устно, например в разговор или презентация. Класифицираните материали се обозначават физически като такива, за да може да се идентифицира лесно класификацията им за сигурност.
            
            
               2.   Върху документите пълното название на грифа за сигурност CONFIDENTIEL UE/EU CONFIDENTIAL или SECRET UE/EU SECRET се изписва изцяло с главни букви, на френски и английски език (като се започва с названието на френски език), в съответствие с параграф 3. Грифът не се превежда на други езици.
            
            
               3.   Грифът за сигурност CONFIDENTIEL UE/EU CONFIDENTIAL или SECRET UE/EU SECRET се поставя по следния начин:
               
                           а)
                        
                        
                           по средата на горната и долната част на всяка страница от документа;
                        
                     
                           б)
                        
                        
                           пълното название на грифа за сигурност е на един ред, без интервали от двете страни на наклонената черта;
                        
                     
                           в)
                        
                        
                           с главни букви, в черен цвят, с шрифт Times New Roman 16 (когато е възможно, иначе поне 14), който е получер, и с рамка от всяка страна.
                        
                     
            
               4.   Когато се създава документ с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET:
               
                           а)
                        
                        
                           върху всяка страница се обозначава ясно нивото на класификация за сигурност;
                        
                     
                           б)
                        
                        
                           всяка страница се номерира;
                        
                     
                           в)
                        
                        
                           върху документа се отбелязват референтният му номер, регистрационният му номер и неговият предмет, които сами по себе си не представляват класифицирана информация, освен ако не са обозначени като такава;
                        
                     
                           г)
                        
                        
                           всички приложения и притурки се изброяват, когато е възможно — на първата страница; и
                        
                     
                           д)
                        
                        
                           датата на създаване на документа се посочва върху него.
                        
                     
            
               5.   Когато е възможно, грифът SECRET UE/EU SECRET се поставя в червено.
            
         
         
            Член 9
            Съкратено название на грифовете за сигурност C-UE/EU-C и S-UE/EU-S
            Съкращенията C-UE/EU-C и S-UE/EU-S може да бъдат използвани за обозначаване на нивото на класификация на отделни части от даден документ съответно с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET или когато не е възможно да се постави пълното название на грифа за сигурност, например на малък преносим носител за съхранение на данни. То може да се използва в основната част на текста, в случай че многократното използване на пълното название на грифовете за сигурност е обременяващо. Съкращението не се използва вместо пълното название на грифовете за сигурност в горната и долната част на всяка страница на документа.
         
         
            Член 10
            Други обозначения за сигурност
            
               1.   Документите с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET могат да бъдат обозначени с други грифове, или „обозначения за сигурност“, които указват например областта, за която се отнася документът, или конкретно разпространение въз основа на принципа „необходимост да се знае“. Пример за това е:
               
                           
                              RELEASABLE TO LIECHTENSTEIN
                           
                        
                     
            
               2.   Документите с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET могат да са обозначени с предупредително обозначение, което съдържа конкретни инструкции за това как да се работи и борави с документите.
            
            
               3.   Когато е възможно, на първата страница на документа се добавят указания за понижаване на нивото на класификация или декласифициране в момента на неговото създаване. Например може да се използва следният гриф:
               
                           
                              SECRET UE/EU SECRET
                           
                           until [дд.мм.гггг]
                           and RESTREINT UE/EU RESTRICTED
                           
                           thereafter
                        
                     
         
         
            Член 11
            Електронно обработване
            
               1.   Документите с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се създават посредством електронни средства, когато са налични такива.
            
            
               2.   Когато създават информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, служителите на Комисията използват КИС, която е акредитирана за съответното ниво на класификация или за по-високо ниво на класификация. Служителите се допитват до своя местен служител по сигурността (МСС), ако имат някакво съмнения кои КИС могат да бъдат използвани. При извънредни обстоятелства или специфични технически конфигурации могат да се прилагат специфични процедури след допитване до органа по сигурността на Комисията.
            
            
               3.   Документите с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET, в т.ч. проектодокументите по член 5, не се изпращат чрез електронна поща, те не се разпечатват, нито се сканират на стандартни принтери или скенери, и с тях не се работи на лични устройства на членовете на персонала. Само принтерите или копирните машини, свързани към самостоятелни компютри, защитени от електромагнитни излъчвания, или към акредитирана система, се използват за разпечатване на документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET.
            
         
         
            Член 12
            Регистрация за целите на сигурността
            
               1.   Информацията с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET се регистрира за целите на сигурността преди разпространение и при получаване. Тя се регистрира:
               
                           —
                        
                        
                           при постъпването ѝ в организационната единица или при излизането ѝ от нея; и
                        
                     
                           —
                        
                        
                           при постъпването ѝ в КИС или при излизането ѝ от нея.
                        
                     
            
               2.   Тази регистрация може да се извършва на хартиен носител или в електронни дневници.
            
            
               3.   Ако с информацията се работи по електронен път в рамките на КИС, тези процедури за записване могат да се извършват от процеси в рамките на самата КИС. В такъв случай КИС включва мерки за гарантиране на целостта на записите в регистрационните файлове.
            
            
               4.   Ръководителят на регистратурата води регистър, който съдържа най-малко следната информация за всеки документ:
               
                           а)
                        
                        
                           датата, на която е бил регистриран окончателният класифициран документ;
                        
                     
                           б)
                        
                        
                           нивото на класификация;
                        
                     
                           в)
                        
                        
                           когато е приложимо, датата на изтичане на нивото на класификация;
                        
                     
                           г)
                        
                        
                           наименованието на службата първоизточник;
                        
                     
                           д)
                        
                        
                           получателя или получателите;
                        
                     
                           е)
                        
                        
                           предмета;
                        
                     
                           ж)
                        
                        
                           референтния номер на документа, даден от службата първоизточник;
                        
                     
                           з)
                        
                        
                           регистрационния номер;
                        
                     
                           и)
                        
                        
                           броя на разпространените екземпляри;
                        
                     
                           й)
                        
                        
                           когато е възможно, регистрационните файлове на източниците, използвани за създаването на документа;
                        
                     
                           к)
                        
                        
                           датата на понижаване на нивото на класификация или декласифициране на документа; и
                        
                     
                           л)
                        
                        
                           данните за унищожаването (място, дата, метод, надзор, удостоверение за унищожаване).
                        
                     
         
         
            Член 13
            Разпространение
            Изпращачът на документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET решава на кого да разпространи информацията въз основа на принципа „необходимост да се знае“. Изготвя се списък за разпространение с цел по-нататъшно укрепване на принципа „необходимост да се знае“.
         
         ГЛАВА 3
         
            РАБОТА СЪС СЪЩЕСТВУВАЩА ИНФОРМАЦИЯ С НИВО НА КЛАСИФИКАЦИЯ ЗА СИГУРНОСТ CONFIDENTIEL UE/EU CONFIDENTIAL И SECRET UE/EU SECRET
         
         
            Член 14
            Контрол от първоизточника
            
               1.   Създателят упражнява „контрол от първоизточника“ върху информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET, която е създал. Изисква се предварително писмено съгласие на създателя, преди информацията да може да бъде:
               
                           а)
                        
                        
                           декласифицирана или нейното ниво на класификация да бъде понижено;
                        
                     
                           б)
                        
                        
                           използвана за цели, различни от установените от създателя;
                        
                     
                           в)
                        
                        
                           разпространена до трета държава или международна организация;
                        
                     
                           г)
                        
                        
                           разкрита на страна, която е извън Комисията, но е в рамките на ЕС; или
                        
                     
                           д)
                        
                        
                           разкрита на изпълнител или потенциален изпълнител, установен в трета държава.
                        
                     
            
               2.   Притежателите на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET са надлежно оправомощени лица, на които е бил даден достъп до класифицираната информация, за да могат да изпълняват задълженията си. Те отговарят за правилния начин на работа, съхранение и защита на тази информация в съответствие с Решение (ЕС, Евратом) 2015/444. За разлика от създателите на класифицирана информация, не е разрешено притежателите на такава информация да вземат решения за понижаването на нивото на класификация, декласифицирането или последващото предоставяне на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET.
            
            
               3.   Ако създателят на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET не може да бъде установен, службата на Комисията, която притежава тази класифицирана информация, упражнява контрол от първоизточника. Преди предоставянето на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET на трета държава или международна организация се прави допитване до Експертната група по сигурността на Комисията.
            
         
         
            Член 15
            КИС, подходяща за работа с информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET
            
               1.   Работата с информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET и предаването на тази информация се осъществяват посредством електронни средства, когато са налични такива. За работа с информация, класифицирана на съответното ниво или на по-високо ниво на класификация, се използват само КИС и оборудване, които са били акредитирани от органа по акредитиране на сигурността на Комисията.
            
            
               2.   Когато дадена служба на Комисията разполага с подходящо оборудване за работа с информация, класифицирана на тези нива, и за нейното изпращане, тя подпомага другите структури на Комисията при работата с такава информация и нейното изпращане по подходящ начин, доколкото това е възможно.
            
         
         
            Член 16
            Конкретни мерки във връзка с информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET на преносими носители за съхранение на данни
            
               1.   Използването на преносими носители за съхранение на данни се контролира строго и се докладва. Използват се само преносими носители за съхранение на данни, предоставени от Комисията и криптирани с продукт, одобрен от органа по сигурността на Комисията. За прехвърлянето на класифицирана информация не се използват лични преносими носители за съхранение на данни, нито такива, които са били предоставени безплатно на конференции, семинари и др. Когато е възможно, се използват отговарящи на изискванията по Tempest преносими носители за съхранение на данни в съответствие с указанията на органа по сигурността на Комисията.
            
            
               2.   Когато с даден класифициран документ се работи или той се съхранява по електронен път на преносим носител за съхранение на данни, като например USB устройство, компактдиск или карта с памет, грифът за сигурност трябва да се вижда ясно на самата информация, която се показва, както и в наименованието на файла и върху носителя за съхранение на данни.
            
            
               3.   Служителите трябва да имат предвид, че когато големи количества класифицирана информация се съхраняват на преносим носител за съхранение на данни, може да е необходимо устройството да бъде с по-високо ниво на класификация за сигурност.
            
            
               4.   За прехвърляне на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET на или от преносими носители за съхранение на данни се използват само КИС, които са били надлежно акредитирани.
            
            
               5.   Когато такава информация се сваля на преносим носител за съхранение на данни, преди данните да бъдат прехвърлени, се предприемат специални мерки, за да се гарантира, че на този носител няма вируси и зловреден софтуер.
            
            
               6.   Когато е приложимо, с преносимите носители за съхранение на данни се работи в съответствие с всички оперативни процедури за сигурност, свързани с използваната система за криптиране.
            
            
               7.   Документи на преносими носители за съхранение на данни, които вече не са необходими или са били прехвърлени на подходяща КИС, се отстраняват или изтриват по сигурен начин с помощта на одобрени продукти или методи. Освен ако не се съхраняват в подходящ сейф, преносимите носители за съхранение на данни се унищожават, когато вече не са необходими. Всяко унищожаване или изтриване се осъществява по метод, който е в съответствие с правилата за сигурност на Комисията. Поддържа се инвентарен опис на преносимите носители и тяхното унищожаване се регистрира.
            
         
         
            Член 17
            Работа с информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET и съхранение на такава информация
            
               1.   В съответствие с член 19, параграф 3, буква а) от Решение (ЕС, Евратом) 2015/444 с информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се работи в зона за сигурност (8).
            
            
               2.   Съгласно член 19, параграф 3, буква б) от Решение (ЕС, Евратом) 2015/444 с тази информация може да се работи в административна зона (9), при условие че КИЕС е защитена срещу достъп от страна на неоправомощени лица.
            
            
               3.   С тази информация може да се работи извън зона за сигурност или административна зона, при условие че притежателят се е ангажирал да спазва компенсаторни мерки, както се изисква съгласно член 19, параграф 3, буква в) от Решение (ЕС, Евратом) 2015/444, които включват най-малко следното:
               
                           —
                        
                        
                           Документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU не се четат на обществени места.
                        
                     
                           —
                        
                        
                           КИЕС се контролира по всяко време лично от притежателя.
                        
                     
                           —
                        
                        
                           В случай че документите са на хартиен носител, притежателят е уведомил съответната регистратура за факта, че с класифицираните документи се работи извън зона за сигурност и административна зона.
                        
                     
                           —
                        
                        
                           Когато не се четат или обсъждат, документите се съхраняват в подходящ сейф.
                        
                     
                           —
                        
                        
                           Когато документът се чете или обсъжда, вратите на помещението се затварят.
                        
                     
                           —
                        
                        
                           Съдържанието на документа не се обсъжда по необезопасена телефонна линия, нито по електронната поща.
                        
                     
                           —
                        
                        
                           Документът не се копира, нито се сканира от притежателя. Само регистратурата може да предоставя допълнителни екземпляри.
                        
                     
                           —
                        
                        
                           Работата с документа и временният му престой извън административна зона или зона за сигурност се осъществяват само за необходимия минимален период от време, след което документът се връща в регистратурата.
                        
                     
                           —
                        
                        
                           За връщането на документа се полага подпис.
                        
                     
                           —
                        
                        
                           Притежателят не изхвърля класифицирания документ, нито го унищожава.
                        
                     
            
               4.   Информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се съхранява в зона за сигурност в сейф или блиндирано помещение.
            
            
               5.   Допълнителна информация може да бъде поискана от местния служител по сигурността (МСС) на съответната служба на Комисията.
            
            
               6.   Всички предполагаеми или действителни инциденти, свързани със сигурността, които засягат документа, се докладват на МСС във възможно най-кратък срок.
            
         
         
            Член 18
            Копиране и превод на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET
            
               1.   Информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET може да се копира или превежда по указание на притежателя, при условие че създателят не е положил предупредителни обозначения. Не се правят обаче повече копия, отколкото са стриктно необходими.
            
            
               2.   Когато се възпроизвежда само част от даден класифициран документ, се прилагат същите условия като тези за копирането на целия документ. И откъсите се класифицират на същото ниво, освен ако създателят не ги е класифицирал изрично на по-ниско ниво или не ги е обозначил като некласифицирани.
            
            
               3.   Мерките за сигурност, приложими към оригиналната информация, се прилагат и за нейните копия и преводи.
            
         
         
            Член 19
            Общи принципи за пренасяне на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET
            
               1.   Когато е възможно, информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET, която трябва да бъде изнесена извън зоните за сигурност или административните зони, се изпраща по електронен път посредством надлежно акредитирани средства и/или се защитава посредством одобрени криптографски продукти.
            
            
               2.   В зависимост от наличните средства или специфичните обстоятелства информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET може да бъде пренасяна физически на ръка под формата на документи на хартиен носител или на преносими носители за съхранение на данни. Използването на преносими носители за съхранение на данни за прехвърляне на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се предпочита пред изпращането на документи на хартиен носител.
            
            
               3.   Могат да се използват само преносими носители за съхранение на данни, криптирани с продукт, одобрен от органа по сигурността на Комисията. С информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET на преносим носител за съхранение на данни, която не е защитена с продукт за криптиране, одобрен от органа по сигурността на Комисията, се работи по същия начин като с тази на хартиен носител.
            
            
               4.   Дадена пратка може да съдържа повече от една КИЕС, при условие че се спазва принципът „необходимост да се знае“.
            
            
               5.   Използваната опаковка гарантира, че съдържанието не се вижда. Информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се пренася в две непрозрачни опаковки, като пликове, непрозрачни папки или куфарче. Върху външната опаковка не се посочва по никакъв начин естеството на съдържанието, нито неговото ниво на класификация. Вътрешната опаковка се обозначава с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET. И на двете опаковки се посочват името, длъжността и адресът на целевия получател, както и адрес за връщане, в случай че доставката не може да бъде направена.
            
            
               6.   Служителите или куриерите, които пренасят на ръка информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, имат издадено разрешение за достъп и издадено удостоверение за куриер.
            
            
               7.   Пликът/пакетът не се отваря по пътя. Разрешението за достъп на куриера не го оправомощава да получи достъп до съдържанието на класифицираната информация.
            
            
               8.   Всички инциденти, свързани със сигурността, при пренасяне на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET от служители или куриери се докладват за последващо разследване на дирекция „Сигурност“ на Генерална дирекция „Човешки ресурси и сигурност“ чрез МСС на съответната служба на Комисията.
            
         
         
            Член 20
            Пренасяне на ръка на преносими носители за съхранение на данни
            
               1.   Преносимите носители за съхранение на данни, които се използват за транспортиране на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET, са придружени от известие за изпращане, в което се описват подробно преносимите носители за съхранение на данни, съдържащи класифицирана информация, както и всички файлове, които са качени на тях, за да може получателят да направи необходимите проверки и да потвърди получаването.
            
            
               2.   На тези носители се съхраняват само документите, които трябва да бъдат предоставени. Например цялата класифицирана информация, качена на едно USB устройство, трябва да бъде предназначена за един и същ получател. Изпращачът взема под внимание факта, че големи количества класифицирана информация, съхранявани на такива устройства, може да изискват по-високо ниво на класификация за сигурност за устройството като цяло.
            
            
               3.   За пренасяне на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET се използват само преносими носители за съхранение на данни с подходящ гриф за сигурност.
            
            
               4.   Всяка информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, запаметена на преносим носител за съхранение на данни, се регистрира за целите на сигурността.
            
         
         
            Член 21
            Пренасяне на документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET в рамките на сградите на Комисията
            
               1.   Служителите, имащи издадено разрешение за достъп, могат да пренасят документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET в рамките на сграда на Комисията, но документите трябва да са постоянно у приносителя и не могат да бъдат четени публично.
            
            
               2.   Документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU не се изпращат по вътрешната поща.
            
         
         
            Член 22
            Пренасяне на документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET в рамките на Съюза
            
               1.   Информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET може да се пренася от служители или куриери на Комисията навсякъде в рамките на Съюза, при условие че те изпълняват следните указания:
               
                           а)
                        
                        
                           за предаването на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се използват два непрозрачни плика или две непрозрачни опаковки. От външната страна не се посочва по никакъв начин естеството на съдържанието, нито неговото ниво на класификация;
                        
                     
                           б)
                        
                        
                           информацията с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET е постоянно у приносителя; и
                        
                     
                           в)
                        
                        
                           пликът или опаковката не се отваря по пътя и информацията не се чете на обществени места.
                        
                     
            
               2.   Служителите от регистратурата, които желаят да изпратят информация с ниво на класификация за сигурност CONFIDENTIEL UE/EU CONFIDENTIAL до други места в Съюза, могат да организират предаването ѝ по един от следните начини:
               
                           —
                        
                        
                           чрез национални пощенски услуги с проследяване на пратката или чрез някои платени куриерски услуги, които гарантират лично пренасяне на ръка, при условие че те отговарят на изискванията, определени в член 24 от настоящото решение;
                        
                     
                           —
                        
                        
                           с военен, правителствен или дипломатически куриер.
                        
                     
            
               3.   Служителите, които желаят да изпратят информация с ниво на класификация за сигурност SECRET UE/EU SECRET на други държави членки в рамките на ЕС, могат да организират нейното предаване с военен, правителствен или дипломатически куриер единствено със съответната регистратура, а не чрез пощенски услуги или платени куриери.
            
            
               4.   За всяка пратка служителите на Комисията или официалните куриери на Комисията, пренасящи информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, носят със себе си удостоверение за куриер, издадено от регистратурата на съответната служба, което удостоверява, че приносителят е оправомощен да пренася пратката.
            
         
         
            Член 23
            Пренасяне на документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET от или до територията на трета държава
            
               1.   Информация с ниво на класификация CONFIDENTIEL UE/EU CONFIDENTIAL или SECRET UE/EU SECRET може да се пренася на ръка от служителите между територията на Съюза и територията на трета държава.
            
            
               2.   Служителите на регистратурата могат да организират пренасяне с военен или дипломатически куриер.
            
            
               3.   Когато пренасят на ръка документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, които са на хартиен носител или на преносим носител за съхранение на данни, служителите изпълняват всички допълнителни мерки, изброени по-долу:
               
                           —
                        
                        
                           При пътувания с обществен транспорт класифицираната информация се поставя в куфарче или в чанта, за която отговаря лично нейният приносител. Това куфарче или чанта не се оставя в багажното отделение.
                        
                     
                           —
                        
                        
                           Вътрешната опаковка е с официален печат, който указва, че пратката е официална и не трябва да се подлага на контрол за сигурност.
                        
                     
                           —
                        
                        
                           Приносителят носи със себе си удостоверение за куриер, което удостоверява, че той е оправомощен да пренася пратка с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, и което се издава от регистратурата на компетентната служба.
                        
                     
         
         
            Член 24
            Транспортиране от платени куриери
            
               1.   За целите на настоящото решение терминът „платени куриери“ включва национални пощенски служби и куриерски фирми, предлагащи услуга, при която информацията се доставя срещу заплащане и се пренася лично на ръка или може да се проследява.
            
            
               2.   Платените куриери могат да предават информация с ниво на класификация CONFIDENTIEL UE/EU CONFIDENTIAL в рамките на една държава членка или от една държава членка на друга държава членка. Платените куриери могат да предават информация с ниво на класификация SECRET UE/EU SECRET само в рамките на една държава членка, но не и в чужбина.
            
            
               3.   На платените куриери се дава указание, че могат да доставят пратки с информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET само на ръководителя на регистратурата, на негов надлежно оправомощен заместник или на целевия получател.
            
            
               4.   Платените куриери могат да използват услугите на подизпълнител. Независимо от това куриерската фирма носи отговорност за спазването на настоящото решение.
            
            
               5.   За информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET не се използват услуги на платени куриери за предаване по електронен път на документи, изпратени чрез препоръчана поща.
            
         
         
            Член 25
            Подготовка на КИЕС за транспортиране от платени куриери
            
               1.   При подготовката на пратки с класифицирана информация изпращачът взема под внимание факта, че платените куриери доставят пратки с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET само до целевия получател, негов надлежно оправомощен заместник, ръководителя на регистратурата или негов надлежно оправомощен заместник или рецепционист.
            
            
               2.   Когато такава информация се изпраща с одобрена платена куриерска услуга, пратката се подготвя и опакова по следния начин:
               
                           а)
                        
                        
                           Пратката се изпраща, като се използват два плика (вътрешният плик трябва да е такъв, че всеки опит за отварянето му да е очевиден) или друг подходящ защитен опаковъчен материал.
                        
                     
                           б)
                        
                        
                           Нивото на класификация трябва да се вижда ясно на вътрешния плик или вътрешната опаковка.
                        
                     
                           в)
                        
                        
                           Класификацията не се посочва върху външния плик или външната опаковка.
                        
                     
                           г)
                        
                        
                           Както върху вътрешните, така и върху и външните пликове или опаковки се посочват ясно адреса на конкретно лице при целевия получател и адрес за връщане.
                        
                     
                           д)
                        
                        
                           Във вътрешния плик или във вътрешната опаковка се поставя формуляр на регистрационна разписка, който се попълва и връща от получателя. В регистрационната разписка, която сама по себе си не е класифицирана, се посочват референтният номер, датата и броят на екземплярите от документа, но не и неговият предмет.
                        
                     
                           е)
                        
                        
                           Във външния плик или външната опаковка се изисква да има обратна разписка. В обратната разписка, която сама по себе си не е класифицирана, се посочват референтният номер, датата и броят на екземплярите от документа, но не и неговият предмет.
                        
                     
                           ж)
                        
                        
                           Куриерът трябва да получи и да предостави на изпращача доказателство за доставянето на пратката в дневника с подписи и отметки или да получи разписки или номерата на пратките.
                        
                     
            
               3.   Преди да изпрати пратката, изпращачът се свързва с посочения поименно получател, за да договорят подходяща дата и час на доставка.
            
            
               4.   Изпращачът носи цялата отговорност за всяка пратка, изпратена с платена куриерска услуга. В случай че пратката бъде загубена или не бъде доставена навреме, изпращачът докладва за това на органа по сигурността на Комисията, който предприема последващи действия във връзка с инцидента, свързан със сигурността.
            
         
         
            Член 26
            Други специфични условия за работа
            
               1.   Спазват се всички условия, предвидени в споразумение за сигурност на информацията или административни договорености. В случай на съмнение служителите се допитват до съответната регистратура или до дирекция „Сигурност“ на Генерална дирекция „Човешки ресурси и сигурност“.
            
            
               2.   Изискването за две опаковки може да отпадне за класифицирана информация, която е защитена посредством одобрени криптографски продукти. Въпреки това, за да може да се посочи адрес и тъй като върху преносимите носители за съхранение на данни има ясно указан гриф за сигурност, носителят се пренася в поне един обикновен плик, но може да е необходимо да се приложат допълнителни мерки за физическа защита, като например да се използват пликове с въздушни мехурчета.
            
         
         ГЛАВА 4
         
            КЛАСИФИЦИРАНИ ЗАСЕДАНИЯ
         
         
            Член 27
            Подготовка на заседания с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   Заседанията, на които трябва да се обсъжда информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, се провеждат само в заседателна зала, която е акредитирана за съответното ниво или за по-високо ниво. Когато не е налична такава зала, служителите търсят съвет от органа по сигурността на Комисията.
            
            
               2.   По принцип дневният ред не следва да бъде класифициран. Ако в дневния ред на дадено заседание се споменават класифицирани документи, самият дневен ред не се класифицира автоматично. Точките от дневния ред се формулират по начин, който не излага на риск защитата на интересите на Съюза или на една или няколко държави членки.
            
            
               3.   Организаторите на заседанието напомнят на участниците, че всички коментари, изпратени по точка от дневен ред, съдържаща информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, не трябва да се изпращат чрез електронна поща, нито чрез други средства, които не са били надлежно акредитирани в съответствие с член 11 от настоящото решение.
            
            
               4.   Организаторите на заседанията се стремят да групират последователно в дневния ред точките с информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, така че да се осигури гладкото протичане на заседанието. Само лица, за които е налице необходимост да знаят, които са преминали през проучване за надеждност за съответното ниво и при необходимост са били оправомощени, могат да присъстват по време на обсъжданията на класифицираните точки от дневния ред.
            
            
               5.   В самата покана участниците се предупреждават, че на заседанието ще бъдат обсъждани класифицирани теми и че ще се прилагат съответните мерки за сигурност.
            
            
               6.   На участниците се напомня, че по време на обсъждането на точки с информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET преносимите електронни устройства трябва да бъдат оставени извън заседателната зала.
            
            
               7.   Организаторите на заседанието изготвят пълен списък с участниците преди заседанието.
            
         
         
            Член 28
            Достъп на участниците до заседания с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   Организаторите на заседанието информират органа по сигурността на Комисията за всички външни посетители, които ще присъстват на заседание с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET в сградите на Комисията.
            
            
               2.   За да могат да присъстват на обсъждането на точки от дневния ред с информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, от участниците ще се изиска да докажат, че притежават валидно разрешение за достъп на персонала за съответното ниво.
            
         
         
            Член 29
            Електронно оборудване в заседателна зала за информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   Само акредитирани ИТ системи в съответствие с член 11 от настоящото решение могат да се използват при предаването на класифицирана информация, като например при изнасяне на презентация, която показва информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, или при видеоконференции.
            
            
               2.   Председателят се уверява, че преносимите електронни устройства, които не са одобрени, са оставени извън заседателната зала.
            
         
         
            Член 30
            Процедури по време на заседания с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   В началото на обсъждането на класифицирана информация председателят обявява на участниците в заседанието, че се преминава към режим на класифицирана информация. Вратите се затварят.
            
            
               2.   В началото на обсъждането на участниците и устните преводачи, в зависимост от случая, се предава само необходимият брой документи, за които те се подписват.
            
            
               3.   Документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU не се оставят без надзор през почивките по време на заседанието.
            
            
               4.   В края на заседанието на участниците и устните преводачи се напомня да не оставят никакви класифицирани документи, нито класифицирани бележки, които може да оставили без надзор в залата. За документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, които не са нужни на участниците в края на заседанието, и във всеки случай за всички документи на устните преводачи, се изисква подпис и връщане на ръководителя на регистратурата за унищожаване в подходящи шредери.
            
            
               5.   Списъкът на участниците и описанието на всяка класифицирана информация, обменена с държавите членки и споделена устно с трети държави или международни организации, се отбелязват по време на заседанието, за да бъдат записани в резултатите от работата.
            
         
         
            Член 31
            Устни и писмени преводачи
            Само преминалите подходящо проучване за надеждност и оправомощени устни и писмени преводачи, за които се прилага Правилникът за длъжностните лица или Условията за работа на другите служители на Европейския съюз или които имат договорно правоотношение с Комисията, имат достъп до информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET.
         
         ГЛАВА 5
         
            СПОДЕЛЯНЕ И ОБМЕН НА ИНФОРМАЦИЯ С НИВО НА КЛАСИФИКАЦИЯ ЗА СИГУРНОСТ CONFIDENTIEL UE/EU CONFIDENTIAL И SECRET UE/EU SECRET
         
         
            Член 32
            Съгласие на създателя
            Ако Комисията не е създателят на класифицираната информация, за която се иска предоставяне или споделяне, или на съдържащия се в нея изходен материал, службата на Комисията, която притежава тази класифицирана информация, най-напред иска писменото съгласие на създателя на информацията за нейното предоставяне. Ако създателят на информацията не може да бъде установен, службата на Комисията, която притежава тази класифицирана информация, упражнява контрол от първоизточника.
         
         
            Член 33
            Споделяне на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET с други структури на Съюза
            
               1.   Информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се споделя с друга институция, агенция, орган или служба на Съюза само ако за получателя е налице необходимост да знае и структурата има съответна правна договореност с Комисията.
            
            
               2.   По правило в Комисията регистратурата на КИЕС, която се управлява от Генералния секретариат, е основният входен и изходен пункт за обмен на класифицирана информация с други институции, агенции, органи и служби на Съюза. Когато поради съображения, свързани със сигурността, организацията или оперативната дейност, е по-удачно местните регистратури на КИЕС да бъдат входен и изходен пункт по въпроси от компетентността на съответната служба, тя трябва да се допита до органа по сигурността на Комисията.
            
         
         
            Член 34
            Обмен на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET с държавите членки
            
               1.   Информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET може да бъде споделена с държавите членки, ако за получателя е налице необходимост да знае и е преминал подходящо проучване за надеждност.
            
            
               2.   Класифицираната информация на държавите членки, която носи равностойния национален гриф за сигурност (10) и която е била предоставена на Комисията, получава същото ниво на защита като информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRE.
            
         
         
            Член 35
            Обмен на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET с трети държави и международни организации
            
               1.   Информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се предоставя на трета държава или международна организация само ако за получателя е налице необходимост да знае и държавата или международната организация разполага с подходяща правна или административна рамка, като например споразумение за сигурност на информацията или административна договореност с Комисията. Разпоредбите на такова споразумение или договореност имат предимство пред разпоредбите на настоящото решение.
            
            
               2.   По правило регистратурата на КИЕС, която се управлява от Генералния секретариат, е основният входен и изходен пункт за всяка информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET, обменяна между Комисията и трети държави и международни организации. Когато поради съображения, свързани със сигурността, организацията или оперативната дейност, е по-удачно местните регистратури на КИЕС да бъдат входен и изходен пункт по въпроси от компетентността на съответната служба, тя трябва да се допита до органа по сигурността на Комисията.
            
            
               3.   Всяка класифицирана информация, получена от трета държава или международна организация, се регистрира за целите на сигурността. Поради това служителите се свързват с регистратурата, ако получат класифицирана информация по различен от обичайния начин чрез регистратурата.
            
            
               4.   За да се осигури проследимост, информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се регистрира:
               
                           —
                        
                        
                           при постъпването ѝ в организационната единица или при излизането ѝ от нея; и
                        
                     
                           —
                        
                        
                           при постъпването ѝ в КИС или при излизането ѝ от нея.
                        
                     
            
               5.   Регистрацията може се извършава на хартиен носител или в електронни дневници.
            
            
               6.   Процедурите за регистрация на класифицирана информация, с които се работи в рамките на акредитирана КИС, могат да се извършват от процеси в рамките на самата КИС. В такъв случай КИС включва мерки за гарантиране на целостта на записите в регистрационните файлове.
            
            
               7.   На класифицирана информация, получена от трети държави или международни организации, се предоставя ниво на защита, равностойно на това, с което се ползва КИЕС, носеща равностоен гриф за сигурност според посоченото в съответното споразумение за сигурност на информацията или административна договореност.
            
         
         
            Член 36
            Извънредно ad hoc предоставяне на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   Когато Комисията или някоя от нейните служби прецени, че съществува извънредна необходимост от предоставяне на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET на трета държава, международна организация или структура на ЕС, но не е налице споразумение за сигурност на информацията или административна договореност, се следва извънредната ad hoc процедура за предоставяне.
            
            
               2.   Службите на Комисията се свързват с органа по сигурността на Комисията, който се допитва до Експертната група по сигурността на Комисията.
            
            
               3.   След допитване до Експертната група по сигурността на Комисията, въз основа на предложение на члена на Комисията, отговарящ за въпросите на сигурността, Комисията може да разреши предоставянето на въпросната информация.
            
         
         ГЛАВА 6
         
            КРАЙ НА ЖИЗНЕНИЯ ЦИКЪЛ НА ИНФОРМАЦИЯ С НИВО НА КЛАСИФИКАЦИЯ ЗА СИГУРНОСТ CONFIDENTIEL UE/EU CONFIDENTIAL И SECRET UE/EU SECRET
         
         
            Член 37
            Кога се понижава нивото на класификация или се декласифицира
            
               1.   Информацията остава класифицирана само докато е необходима нейната защита. Понижаване на нивото на класификация означава понижаване на нивото на класификацията за сигурност. Декласифицирането означава, че информацията повече изобщо няма да се смята за класифицирана. При създаването на информацията създателят обозначава, когато е възможно, дали класификацията на КИЕС може да бъде понижена или премахната на определена дата или след настъпване на определено събитие. В противен случай създателят прави преглед на информацията и преценява рисковете най-малко на всеки 5 години, за да определи дали първоначалното ниво на класификация продължава да е подходящо.
            
            
               2.   Също така нивото на класификация на документите на Комисията може да бъде понижено или те могат да бъдат декласифицирани на ad hoc основа, например след искане за достъп от обществеността.
            
         
         
            Член 38
            Отговорност за понижаване на нивото на класификация и декласифициране
            
               1.   Нивото на класификация на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET не се понижава и такава информация не се декласифицира без разрешението на създателя.
            
            
               2.   Службата на Комисията, която създава класифициран документ, отговаря за взимането на решение дали неговото ниво на класификация може да бъде понижено, или документът може да бъде декласифициран. В рамките на Комисията всички искания за понижаване на нивото на класификация и декласифициране се изпращат до началник-отдела или директора на службата първоизточник за консултация. Ако службата е съставила класифицирана информация от различни източници, тя първо иска съгласието на всяка друга страна, която е предоставила изходен материал, включително на държавите членки, други органи на ЕС, трети държави и международни организации.
            
            
               3.   Когато службата на Комисията първоизточник повече не съществува и нейните функции са били поети от друга служба, решението за понижаване на нивото на класификация и декласифициране се взема от тази друга служба. Когато службата първоизточник повече не съществува и нейните функции не са били поети от друга служба, решението за понижаване на нивото на класификация или декласифициране се взема съвместно от началник-отделите или директорите на генералните дирекции получатели.
            
            
               4.   Службата, която отговаря за понижаване на нивото на класификация или декласифициране, работи със съответната регистратура по практическите условия и реда за понижаване на нивото на класификация или декласифициране.
            
         
         
            Член 39
            Чувствителна некласифицирана информация
            Когато прегледът на даден документ доведе до решение за декласифициране, се преценява дали документът следва да носи гриф „чувствителна некласифицирана информация“ във връзка с разпространението му по смисъла на член 9 от Решение (ЕС, Евратом) 2015/443.
         
         
            Член 40
            Как се посочва понижаването на нивото на класификация или декласифицирането на даден документ
            
               1.   Първоначалният гриф за сигурност в горната и долната част на всяка страница трябва да бъде видимо зачеркнат (не отстранен) чрез функцията „зачертаване“ за електронните формати или ръчно за разпечатките.
            
            
               2.   Първата (заглавната) страница се подпечатва като такава, която е с понижено ниво на класификация или е декласифицирана, и се попълват данните на органа, отговорен за понижаването на нивото на класификация или декласифицирането, и съответната дата.
            
            
               3.   Първоначалните получатели на информацията с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се уведомяват за понижаването на нивото на класификация или декласифицирането. Първоначалните получатели отговарят за уведомяването на всички последващи адресати, до които са изпратили първоначалната информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET или които са били поставени в копие на тази информация.
            
            
               4.   Службата за исторически архиви на Комисията се уведомява за всички взети решения за декласифициране.
            
            
               5.   За всички преводи на класифицирана информация се прилагат същите процедури за понижаването на нивото на класификация или декласифициране като за оригиналната езикова версия.
            
         
         
            Член 41
            Частично понижаване на нивото на класификация или декласифициране на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   Възможно е също така частично понижаване на нивото на класификация или декласифициране (напр. на приложения, само на някои параграфи). Процедурата е идентична с тази за понижаването на нивото на класификация или декласифицирането на цял документ.
            
            
               2.   При частичното декласифициране („прочистване“) на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET се изготвя декласифицирана извадка.
            
            
               3.   Частите, които остават класифицирани, се заменят с:
               
                           
                              ЧАСТ, КОЯТО НЕ СЕ ДЕКЛАСИФИЦИРА
                           
                        
                     или в самия текст, ако частта, която продължава да бъде класифицирана, е част от параграф, или като параграф, ако частта, която продължава да бъде класифицирана, е отделен параграф или повече от един параграф.
            
            
               4.   Ако цяло приложение не е могло да бъде декласифицирано и следователно е било изключено от извадката, това се посочва изрично в текста.
            
         
         
            Член 42
            Рутинно унищожаване и изтриване на информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET
            
               1.   Комисията не натрупва големи количества класифицирана информация.
            
            
               2.   Най-малко на всеки 5 години службите първоизточници правят преглед на документите с цел унищожаване или изтриване. Прегледът се извършва както за информацията, съхранявана на хартиен носител, така и за информацията, съхранявана в КИС на редовни интервали.
            
            
               3.   Служителите не унищожават копията на хартиен носител на документите с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, които повече не са им необходими, а искат от ръководителя на регистратурата да унищожи документите, при спазване на изискванията за архивиране по отношение на оригиналния документ.
            
            
               4.   От служителите не се изисква да информират създателя, ако изтрият копия на документи с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET.
            
            
               5.   За проектоматериалите, съдържащи класифицирана информация, се прилагат същите методи за изхвърляне като за окончателните документи с класифицирана информация.
            
            
               6.   За унищожаване на документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET се използват само одобрени шредери. Подходящи за унищожаване на документи с ниво на класификация за сигурност CONFIDENTIEL UE/EU CONFIDENTIAL са шредери от ниво 5 по DIN 66399. Подходящи за унищожаване на документи с ниво на класификация за сигурност SECRET UE/EU SECRET са шредери от ниво 6 по DIN 66399.
            
            
               7.   Отпадъците от одобрени шредери може да се изхвърлят като обикновени офисни отпадъци.
            
            
               8.   Ръководителят на регистратурата създава удостоверения за унищожаване и актуализира по съответния начин дневниците и всяка друга информация за регистрацията.
            
            
               9.   Всички носители и устройства, съдържащи информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, се прочистват по подходящ начин, когато достигнат края на жизнения си цикъл. Електронните данни се унищожават или изтриват от информационните ресурси и свързаните с тях устройства за съхранение по начин, който дава достатъчна увереност, че информацията не може да бъде възстановена. При прочистването се премахват данните от устройството за съхранение, както и всички етикети, грифове и регистрационни файлове за дейността.
            
            
               10.   Компютърните средства за съхранение се предават на местния служител по сигурността или на местния служител по ИТ сигурността и/или на ръководителя на регистратурата с цел унищожаване и изхвърляне.
            
         
         
            Член 43
            Евакуация и унищожаване на информация с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET в случай на спешност
            
               1.   Началникът на департамента разработва, одобрява и, ако е необходимо, задейства планове за евакуация и унищожаване в случай на спешност с цел опазване на КИЕС, за която има значителен риск да попадане в ръцете на неоправомощени лица по време на криза. По реда на предимство и в зависимост от характера на спешната ситуация се пристъпва към:
               
                           (1)
                        
                        
                           преместване на КИЕС на алтернативно безопасно място, по възможност в защитена зона в същата сграда;
                        
                     
                           (2)
                        
                        
                           евакуиране на КИЕС на алтернативно безопасно място, по възможност в защитена зона в друга сграда, която по възможност е сграда на Комисията;
                        
                     
                           (3)
                        
                        
                           унищожаване на КИЕС, по възможност като се използват одобрените средства за унищожаване.
                        
                     
            
               2.   Когато са били задействани плановете за спешни ситуации, се дава предимство на преместването или унищожаването първо на информация с ниво на класификация за сигурност SECRET UE/EU SECRET, а след това на всяка информация с ниво на класификация за сигурност CONFIDENTIEL UE/EU CONFIDENTIAL.
            
            
               3.   Оперативните подробности за самите планове за евакуация и унищожаване в случай на спешност са с ниво на класификация за сигурност RESTREINT UE/EU RESTRICTED. Във всеки сейф, в който се съхранява информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, се пази по един екземпляр, за да бъде достъпен в случай на спешна ситуация.
            
         
         
            Член 44
            Архивиране
            
               1.   Решенията дали и кога да се архивира и съответните практически мерки, които трябва да се предприемат, трябва да бъдат в съответствие с политиката на Комисията за управление на документите.
            
            
               2.   Документи с ниво на класификация за сигурност CONFIDENTIEL UE/EU CONFIDENTIAL и SECRET UE/EU SECRET не се изпращат в Историческите архиви на Европейския съюз във Флоренция.
            
         
         ГЛАВА 7
         
            ЗАКЛЮЧИТЕЛНИ РАЗПОРЕДБИ
         
         
            Член 45
            Прозрачност
            Настоящото решение се свежда до вниманието на служителите на Комисията и на всички лица, за които се прилага, и се публикува в Официален вестник на Европейския съюз.
            
         
         
            Член 46
            Влизане в сила
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 17 октомври 2019 година.
            
               
                  За Комисията
               
               
                  от името на председателя,
               
               Günther OETTINGER
               
                  Член на Комисията
               
            
         
         
            (1)  ОВ L 72, 17.3.2015 г., стр. 41.
         
            (2)  ОВ L 72, 17.3.2015 г., стр. 53.
         
            (3)  ОВ L 6, 11.1.2017 г., стр. 40.
         
            (4)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC, (OВ L 274, 15.10.2013 г., стp. 1).
         
            (5)  Решение на Комисията от 4 май 2016 г. относно оправомощаване, свързано със сигурността C(2016) 2797 final.
         
            (6)  Съгласно член 3 от Решение (ЕС, Евратом) 2015/444 информация с ниво на класификация за сигурност CONFIDENTIEL UE/EU CONFIDENTIAL означава „информация и материали, неразрешеното разкриване на които би могло да увреди съществените интереси на Европейския съюз или на една или повече от държавите членки“.
         
            (7)  Съгласно член 3 от Решение (ЕС, Евратом) 2015/444 информация с ниво на класификация за сигурност SECRET UE/EU SECRET означава „информация и материали, неразрешеното разкриване на които би могло да увреди сериозно съществените интереси на Европейския съюз или на една или повече от държавите членки“.
         
            (8)  Съгласно определението в член 18 от Решение (ЕС, Евратом) 2015/444.
         
            (9)  Съгласно определението в член 18 от Решение (ЕС, Евратом) 2015/444.
         
            (10)  В приложение I към Решение (ЕС, Евратом) 2015/444 е включена таблица за съответствие на грифовете на държавите членки.
      
      
         
            ПРИЛОЖЕНИЕ
            Категории персонал, които могат да имат достъп до информация с ниво на класификация за сигурност CONFIDENTIEL UE/EU CONFIDENTIAL или SECRET UE/EU SECRET, ако това е необходимо за изпълнението на служебните им задължения
            
                        Категории персонал на Комисията
                     
                     
                        Достъп до информация с ниво на класификация за сигурност C-UE/EU-C и S-UE/EU-S
                     
                     
                        Условия
                     
                  
                        Длъжностни лица
                     
                     
                        Да
                     
                     
                        Проучване за надеждност + инструктаж + потвърждение + разрешение + необходимост да се знае
                     
                  
                        Срочно наети служители
                     
                     
                        Да
                     
                     
                        Проучване за надеждност + инструктаж + потвърждение + разрешение + необходимост да се знае
                     
                  
                        Договорно наети служители
                     
                     
                        Да
                     
                     
                        Проучване за надеждност + инструктаж + потвърждение + разрешение + необходимост да се знае
                     
                  
                        Командировани национални експерти (КНЕ)
                     
                     
                        Да
                     
                     
                        Само когато са преминали проучване за надеждност от страна на държавите — членки на ЕС, преди да поемат функциите си + с инструктаж от Комисията + потвърждение + с разрешение от Комисията + необходимост да се знае
                     
                  
                        Стажанти
                     
                     
                        Не
                     
                     
                        Без изключения
                     
                  
                        Всяка друга категория персонал (временно наети лица, външни служители intra-muros и др.)
                     
                     
                        Не
                     
                     
                        За всякакви изключения се допитайте до органа по сигурността на Комисията